CELEX: 32016D2062
Language: mt
Date: 2016-11-23 00:00:00
Title: Deċiżjoni ta' Implimentazzjoni tal-Kummissjoni (UE, Euratom) 2016/2062 tat-23 ta' Novembru 2016 li temenda d-Deċiżjoni ta Implimentazzjoni 2012/818/UE, Euratom li tawtorizza lid-Danimarka li tuża ċerti estimi approssimattivi għall-kalkolu tal-bażi tal-VAT tar-riżorsi proprji (notifikata bid-dokument C(2016) 7442)

25.11.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 319/44
            
         DEĊIŻJONI TA' IMPLIMENTAZZJONI TAL-KUMMISSJONI (UE, Euratom) 2016/2062
   tat-23 ta' Novembru 2016
   li temenda d-Deċiżjoni ta Implimentazzjoni 2012/818/UE, Euratom li tawtorizza lid-Danimarka li tuża ċerti estimi approssimattivi għall-kalkolu tal-bażi tal-VAT tar-riżorsi proprji
   
      
         (notifikata bid-dokument C(2016) 7442)
      
   
   (It-test bid-Daniż biss huwa awtentiku)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat it-Trattat li jistabbilixxi l-Komunità Ewropea tal-Enerġija Atomika,
   Wara li kkunsidrat ir-Regolament tal-Kunsill (KEE, Euratom) Nru 1553/89 tad-29 ta' Mejju 1989 dwar l-arranġamenti uniformi definittivi għall-ġbir ta' riżorsi proprji li jakkumulaw mit-taxxa tal-valur miżjud (1), u b'mod partikulari t-tieni inċiż tal-Artikolu 6(3) tiegħu,
   Wara li kkonsultat lill-Kumitat Konsultattiv dwar ir-Riżorsi Proprji,
   Billi:
   
               (1)
            
            
               Skont l-Artikolu 370 tad-Direttiva tal-Kunsill2006/112/KE (2), id-Danimarka tista', skont il-kondizzjonijiet li japplikaw f'dak l-Istat Membru fl-1 ta' Jannar 1978, tkompli tintaxxa t-tranżazzjonjiiet elenkati fl-Anness X, il-Parti A. Skont l-Artikolu 371 tal-istess direttiva, id-Danimarka tista', skont il-kondizzjonijiet li japplikaw f'dak l-Istat Membru fl-1 ta' Jannar 1978, tibqa' teżenta t-tranżazzjonijiet elenkati fl-Anness X, Parti B; dawk it-tranżazzjonijiet għandhom jiġu kkunsidrati biex tkun determinata l-bażi tar-riżorsi proprji tal-VAT.
            
         
               (2)
            
            
               Permezz tad-Deċiżjoni ta' Implimentazzjoni tal-Kummissjoni 2012/818/UE, Euratom (3), id-Danimarka għandha awtorizzazzjonijiet għall-użu ta' stimi approssimattivi għat-tranżazzjonijiet imsemmija fil-punt 2 tal-Anness X, Parti A, u għal tranżazzjonijiet imsemmija fil-punt 10 tal-Anness X, Parti B tad-Direttiva 2006/112/KE.
            
         
               (3)
            
            
               Fl-ittra tagħha tad-29 ta' April 2016 (4), id-Danimarka talbet l-estensjoni tal-awtorizzazzjonijiet tagħha għall-kalkolu tal-bażi tar-riżorsi proprji tal-VAT tagħha għat-tranżazzjonijiet imsemmija fil-punt 2 tal-Anness X, il-Parti A u l-punt 10 tal-Anness X, Parti B tad-Direttiva 2006/112/KE. L-awtorizzazzjonijiet għandhom jiġu estiżi kif mitlub mid-Danimarka, peress li dawn id-derogi għadhom fil-leġiżlazzjoni nazzjonali.
            
         
               (4)
            
            
               Għal fini ta' trasparenza u ċertezza legali hu xieraq li jkun hemm limitu ta' żmien għall-applikabbiltà tal-awtorizzazzjonijiet.
            
         
               (5)
            
            
               Huwa għalhekk xieraq li tkun emendata d-Deċiżjoni ta' Implimentazzjoni 2012/818/UE, Euratom skont dan,
            
         ADOTTAT DIN ID-DEĊIŻJONI:
   Artikolu 1
   Fid-Deċiżjoni ta' Implimentazzjoni 2012/818/UE, Euratom, l-Artikolu 2 jiġi sostitwit b'dan li ġej:
   
      ‘Artikolu 2
      Din id-deċiżjoni għandha tapplika mill-1 ta' Jannar 2012 sal-31 ta' Diċembru 2021.’
   
   Artikolu 2
   Din id-Deċiżjoni hija indirizzata lir-Renju tad-Danimarka.
   
      Magħmul fi Brussell, it-23 ta' Novembru 2016.
      
         
            Għall-Kummissjoni
         
         Kristalina GEORGIEVA
         
            Viċi President
         
      
   
   
      (1)  ĠU L 155, 7.6.1989, p. 9.
   
      (2)  Id-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud (ĠU L 347, 11.12.2006, p. 1).
   
      (3)  Id-Deċiżjoni ta' Implimentazzjoni tal-Kummissjoni 2012/818/UE, Euratom tad-19 ta' Diċembru 2012 li tawtorizza lid-Danimarka biex tuża ċerti estimi approssimattivi għall-kalkolu tal-bażi tar-riżorsi proprji tal-VAT (ĠU L 352, 21.12.2012, p. 61).
   
      (4)  Ares(2016)2052880.